open-index/open-wikipedia-markdown huggingface dataset:
John Boehner

**John Andrew Boehner** (født 17. november 1949 i Reading i Ohio) er en amerikansk politiker (Det republikanske parti) som var speaker i Representantenes hus fra 2011 til 2015. Boehner representerte Ohios åttende distrikt i Representantenes hus mellom 1991 og 2015. 

## Liv og virke
### Bakgrunn
John Boehner var den nest eldste av de tolv barna til Earl Boehner og hans hustru Mary Anne (født Hall). Familien har irske og tyske aner og er katolsk, Boehner er selv bekjennende katolikk.

Faren, som hadde kjempet under annen verdenskrig, drev vertshuset *Andy’s Cafe* i Carthage, en bydel av Cincinnati. Johns bestefar, Andy Boehner, hadde grunnlagt restauranten på begynnelsen av 30-tallet og sønnen hadde overtatt den.

Fra ung alder måtte John hjelpe til i vertshuset – likesom alle Boehner-familiens barn, så snart de var gamle nok. Her lærte han «å takle enhver idiot som spaserte inn» («to deal with every jackass that walks in the door»). 

Boehner gikk så på den katolske Sts. Peter and Paul Parochial School, deretter på Moeller High School (Archbishop Moeller High School) i Cincinnati, en katolsk privatskole. 

Under Vietnamkrigen tjenestegjorde han i US Navy og ble dimittert av medisinske grunner etter seks uker. Deretter tok han som den første i familien universitetsutdannelse, ved Xavier University i Cincinnati. Han ble ansatt i varehandelen og ble etterhvert forretningsfører.

Han er gift og har døtrene Lindsay og Tricia med hustruen Debbie.

### Politisk karriere
Han var en del av Gang of Seven, sju nyvalgte republikanske kandidater, som i sin første periode (1991–92) var med på å avsløre to skandaler i Kongressen. Han var det republikanske partiets konferanseleder i Representantenes hus fra 1995 til 1999, men mistet plassen under en omkalfatring av lederskapet etter et dårlig mellomvalg i 1998. I februar 2006 stilte han som majoritetslederkandidat etter at Tom DeLay måtte trekke seg, og vant mot Roy Blunt. Senere samme år mistet republikanerne flertallet i huset, og Boehner var minoritetsleder i fire år.

Etter valgseieren i mellomvalget 2010 ble Boehner speaker. Den 25. september 2015 kunngjorde han at han ville fratre som speaker i slutten av oktober 2015.

### Etter politikken
Etter sin politiske karriere ble han ansatt i advokatfirmaet Squire Patton Boggs som strategisk rådgiver. Boehner, en mangeårig røyker, ble i 2016 også styremedlem i tobakksselskapet Reynolds American. 

## Referanser


## Eksterne lenker
* 
* Speaker John Boehner – nettside for Speakerens kontor.
* Congressman John Boehner – offisiell nettside.
*
Charles T. Kowal

**Charles Thomas Kowal** (født 8. november 1940 i Buffalo, New York, død 28. november 2011 i Cinebar, Washington) var en amerikansk astronom kjent for sine observasjoner og oppdagelser i solsystemet. Som en del av astronomistaben ved Caltechs Mount Wilson- og Mount Palomar-observatoriene mellom 1961 og 1984 oppdaget han de første av en ny klasse objekter i solsystemet, kentaurene, to av Jupiters måner og en rekke asteroider, kometer og supernovaer. I 1979 ble han tildelt James Craig Watson-medaljen for sitt bidrag til astronomien.

## Referanser
Arnfinn Aandal

**Arnfinn Aandal** (født 16. juni 1936) er en norsk pastor fra Kristiansund. Han var fylkessekretær i Nord-Trøndelag Kristelig Folkeparti og Sør-Trøndelag KrF fra 1986 til 1999 og hadde sitt virke som pastor i Trondheim Baptistmenighet fra 1995 og fram til 2010.

I 1959 spilte han inn sangen Den hyrde så god sammen med sin kone, Kari Aandal.

Aandal driver i dag Aandal Evangelistic Assostiation. og IFELO.

## Referanser
Mondéjar

**Mondéjar** er en by og en kommune i provinsen Guadalajara i Castilla-La Mancha i Spania. Kommunen hadde per 1. januar 2009 totalt 2&nbsp;665 innbyggere.

Det produseres vin i området, og det finnes et regulert vindistrikt, *Denominacion de Origen*, ved navn Mondéjar DO.

## Bilder

Fil:Mondéjar - Guadalajara - 001.jpg|Viadukt ved Mondéjar.  


## Referanser


## Eksterne lenker
*  
* Ayuntamiento de Mondéjar - Historia. Om stedets historie hos *mondejar.eu* 
* Denominación de Origen Mondéjar. Om den lokale vinen Mondéjar DO hos *Ministerio de Agricultura, Alimentación y Medio Ambiente*.
Arve Hitterdal

**Arve Hitterdal** (født 4. august 1989) er en norsk musiker, bassist, låtskriver og lokalpolitiker. Han er kjent som bassist i countrybandet Dakota som han dannet i 2008. I januar 2012 platedebuterte gruppa med platen *[[På rett spor]]* via selskapet Tylden & co, han står for det meste låtmateriale.

Fra 2019 til 2023 var han ordfører i Holtålen kommune. Han representerte den lokale lista Framtida Holtålen.

## Diskografi
### Dakota
* *[[På rett spor]]* (2012)
* *[[Vi'løftug]]* (2014)
### Deltar på
* Tylden & co: *[[Dansebandjul 3]]* (2012)
* Tylden & co: *[[De beste dansebandene Vol. 2]]* (2014)
* Tylden & co: *[[De beste dansebandene Vol. 3]]* (2014)
* Tylden & co: *[[De beste dansebandene Vol. 4]]* (2015)
* Tylden & co: *[[De beste dansebandene Vol. 5]]* (2015)
* Tylden & co: *[[Julen er for alle]]* (2015)

## Referanser
San Luis FC

**San Luis Fútbol Club** var en meksikansk profesjonell fotballklubb fra byen San Luis Potosí. Den spilte i Primera División fram til 2013, da den ble flytta til Tuxtla Gutiérrez og tok navnet Chiapas FC. Hjemmebanen var Estadio Alfonso Lastras. Draktene var blå og gullfarga.

Klubben ble grunnlagt 23. september 1957. Den vant aldri Primera División, men kom på andreplass i Clausura 2006.

## Eksterne lenker
*
Camilla Tostrup

**Camilla Tostrup** (1949–2013) var en norsk skuespiller, dukkespiller, teaterregissør, teatersjef og dramatiker.

## Kunstnerisk virke
Etter å ha studert ballett i Norge, med tilleggsutdanning fra London, var Camilla Tostrup elev ved Romerike folkehøgskoles musikk- og teaterlinje i skoleåret 1968/69. Hun fikk deretter et engasjement som skuespiller ved Det Norske Teater.  Hun var en av i alt seks tidligere elever fra Romerike folkehøgskole som i 1971 stiftet den frie teatergruppen Musidra sammen med sine tidligere lærere Eyvind Solås og Helge Reistad. På det tidspunktet hadde hun elevkontrakt ved Oslo Nye Teater. Teatergruppen Musidra fungerte de første årene som en teaterutdanning, og Camilla Tostrup underviste i dans og bevegelse. Hun gikk ut av Musidra i 1973, men vendte tilbake til gruppen i 1977, og var siden sentral i Musidras virksomhet. Med Musidra produserte Camilla Tostrup blant annet en rekke skoleforestillinger som teatret turnerte med rundt om i landet, med støtte fra Riksteatret. Sang, musikk og figurteater var vesentlige innslag i mange av disse produksjonene beregnet på barn og unge.

Camilla Tostrup inkluderte også figurteater i en rekke av Musidra Teaters oppsetninger. Hun var også opptatt av dialog med teaterets målgruppe under utarbeidelsen av forestillingene. Eksempelvis oppsøkte hun sammen med dukkemaker Lisbeth Narud barna i Stabekk barnehage i Bærum for å høre hva de ønsket at det skulle lages teater om. På bakgrunn av disse samtalene laget Tostrup og Narud forestillingen *Det magiske skrinet – en teaterlek om farligheter*, som hadde premiere i 1994. Utdrag av forestillingen ble presentert i NRK Barne-TV i februar 1995, i tre episoder av serien *Kveldsstund med Teodor*., der Birgit Strøm var dukkespilleren som førte bamsen Teodor.

Da hun døde av kreft i 2013 hadde Camilla Tostrup ledet Musidra Teater i 41 år.

### Oppsetninger (utvalg)
* *[https://tv.nrk.no/serie/fru-petrine-soerensen/FBUA00008278/13-03-1979 Fru Petrine Sørensen - episode 1]* og *[https://tv.nrk.no/serie/fru-petrine-soerensen/FBUA00008378/20-03-1979 Fru Petrine Sørensen - episode 2]* NRK Fjernsynets filmatisering i to episoder fra 1979 av Musidra Teaters sceneproduksjon med samme tittel. Tostrup spilte hovedrollen som fru Petrine Sørensen.
* *[https://tv.nrk.no/program/FSKO06000182/hoerer-du Hører du?]* NRK Fjernsynets filmatisering fra 1982 av Musidra Teaters sceneproduksjon med samme tittel. Første fjernsynsfremvisning 17. januar 1983. Tostrup hadde skrevet sangene som ble fremført i stykket (tekster og melodier), og spilte en av rollene.
* *[https://tv.nrk.no/serie/fru-petrine-soerensen/FBUA00008278/13-03-1979 Kveldsstund med Teodor]* NRK Barne-TV sendte i februar og mars 1995 seks programmer med «bamsen Teodor», en av Birgit Strøms faste figurer. Camilla Tostrup var gjest i de første tre episodene av serien.

## Referanser


## Eksterne lenker
* 
*  Camilla Tostrup hos Norske Dramatikeres Forbund
*  Kort intervju med Camilla Tostrup på Dramatikerforbundets nettsider
Monarcas Morelia

**Club Atlético Monarcas Morelia** (Monarcas Morelia) var en meksikansk profesjonell fotballklubb fra Morelia i delstaten Michoacán. De spilte i Primera División fram til 2. juni 2020 før teamet ble kjøpt opp av nye eiere og flyttet til Sinaloa delstaten hvor teamet får nytt navn og skal spille som **Mazatlan FC**. Hjemmebanen til opprinellig klubben Monarcas Morelia var Estadio Morelos.

Monarcas Morelia ble stifta 9. april 1989. Navnet Monarcas kommer av at Michoacán er kjent for det store antallet monarksommerfugler som overvintrer der. Draktene er gule og røde, som er de samme fargene som i byflagget til Morelia. 

Morelia har vunnet Primera División én gang, i Invierno 2000-sesongen.

## Eksterne lenker
*
Malekuenes mytologi

**Malekuenes mytologi** er den tradisjonelle mytologien til den chibchanske folkegruppa maleku, som holder til i det nordlige Costa Rica.

## Verdensbilde

Malekuene deler inn verden i tre deler: jorda, underverdenen og himmelen. Menneskene holder til på jorda, gudene i underverdenen og djevlene i himmelen. Selve jorda omfatter tradisjonelt bare malekuenes territorium.

## Overnaturlige vesener
I malekuenes mytologi er det tre typer overnaturlige vesener: gudene (*Tócu maráma*), djevlene (*maíca maráma*) og spøkelsene (*cocá maráma*).

### Gudene
Gudene har ingen forfedre og er evige i den forstand at de alltid har eksistert og alltid vil eksistere. Imidlertid har sjefsguden muligheten til å ødelegge de andre, noe han aldri har gjort. I tillegg til det generelle ordet *Tócu*, som betyr «Gud», brukes også begrepet *atáca acsufa maráma*, som betyr «de som eksisterer av egen vilje». Av og til kalles de også for *cajúífa maráma*, «eiere av mye kakao», ettersom kakao regnes for å være favorittplanta deres.

Gudene har menneskelig utseende og beskrives som vakre og med lys hud. De mannlige gudene har skjegg, noe bare de eldste malekuene har, og det representerer derfor erfaring og visdom. Gudene oppfører seg også som mennesker, ved at de går, spiser og drikker, og de har til og med sin egen lek. Favorittdrikken deres er sjokolade, og de samler seg ofte for å drikke og prate sammen. De er kledd på tradisjonelt vis, med lendeklede og fjærpynt på hodet. De bor i store hus av samme type som malekuene pleide å bo i, men de omtales som ekstra vakre og reine.

Gudene holder til i den underjordiske verdenen, men hver av dem vokter over hvert sitt område på jorda. Disse områdene tilsvarer alltid leiet til ei av elvene innafor malekuenes tradisjonelle territorium, og guden holder vanligvis til ved elvas utspring i de høye områdene i fjella som alltid er dekka av skyer, hvor den har sin egen nedgang til underverdenen. Antallet guder er usikkert, men det virker som at det fins én gud for hver av de viktigste elvene i malekuenes territorium. Ifølge malekuene selv er det snakk om rundt 15 elver.

Gudenes virkelige navn bør ikke uttales av malekuene til vanlig; de har bare blitt observert i de såkalte tradisjonelle samtalene. De blir derfor vanligvis omtalt med et navn som henviser til elva de vokter over, og man veit de virkelige navna til bare noen få av gudene.

## Litteratur
*
Mesophthalma

***Mesophthalma*** er en slekt av dagsommerfugler som tilhører familien Riodinidae.

## Utseende
Små (vingespenn 25-30 millimeter) sommerfugler med avrundede vinger. Oversiden er grålig-blå med svarte tverrstriper, og en litt avlang øyeflekk på forvingen. Undersiden er mønstret som oversiden, men grunnfargen er brun.

## Levevis
Disse sommerfuglene lever i skog, særlig tropisk regnskog.

## Utbredelse
Slekten er utbredt i Guyana (alle tre landene) og i Amazonas-bassenget i Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Mesosemiini 
**************** gruppen Mesosemiina
***************** Slekten ***Mesophthalma*** Westwood, 1851
****************** *[[Mesophthalma idotea]]* Westwood, [1851] – Fransk Guyana, Guyana, Surinam, Brasil 
****************** *[[Mesophthalma mirita]]* (Herrich-Schäffer, [1853]) – Surinam

## Kilder
* Brower, A.V.Z. (2007) *Mesophthalma* på *Tree of life* http://tolweb.org/Mesophthalma/
* Markku Savela's Lepidoptera and some other life forms: Sjekkliste over artene. Hentet 27.1. 2012.

## Eksterne lenker
* 
* Bilde av ''Mesophthalma idiotea''
* Bilder av ''Mesophthalma idiotea''
A Boy Like Me, A Girl Like You

**«A Boy Like Me, A Girl Like You»** er en amerikansk filmsang, skrevet av Sid Tepper og Roy C. Bennett. 

Den ble fremført av Elvis Presley i Paramount-filmen *[[Girls! Girls! Girls!]]* fra 1962. Ross Carpenter (Presley) sang «A Boy Like Me, A Girl Like You» til en kvinne, mens de befant seg i en seilbåt.

Han spilte inn sangen i Radio Recorders, Hollywood, 27. mars 1962. Den ble utgitt på LP-platen *[[Girls! Girls! Girls! (album)|Girls! Girls! Girls!]]* (RCA Victor LSP&nbsp;2621 og RCA Victor LPM&nbsp;2621 i november 1962 Paramount-produsent var Joseph Lilley.

## Referanser
Avatime (språk)

**Avatime**, også kjent som **afatime**, **sideme**, **sia** eller **siyase**, er et kwa-språk som snakkes av avatimefolket øst i Ghana. I 2003 var det om lag 24&nbsp;000 som talte språket.

Språket er tonalt med tre toner. Det har vokalharmoni, og hevdes også å ha dobbeltartikulerte frikativer.

## Eksterne lenker
*
Pasco

**Pasco** er en region i Peru. Den grenser til regionen Huánuco i nord, til Ucayali i øst, Junín i sør og til Lima i vest. Regionens hovedstad er byen Cerro de Pasco.

## Politisk inndeling
Regionen er delt inn i følgende 3 provinser, som igjen er delt inn i til sammen 28 distrikter.
 

## Referanser


## Eksterne lenker
*
Vicious Rumors

**Vicious Rumors** er et amerikansk power metal-band etablert i San Francisco Bay Area i 1979.

Gitarist Geoff Thorpe er det eneste medlemmet som har vært med i alle besetningene.

## Medlemmer
;Nåværende
*Geoff Thorpe – gitar (1979– ), vokal (1995–1997)
*Larry Howe – trommer (1982–2000, 2004– )
*Tilen Hudrap – bassgitar (2013-)
*Bob Capka – gitar (2013– )
*Nick Holleman – vokal (2013– )

;Tidligere
* Stephen Goodwin – bassgitar (2007–2013 ; turne: 2005-2007)
* Kiyoshi Morgan – gitar (2008–2013 )
* Brian Allen – vokal (2009–2013 )
* Ira Black – gitar (1981, 2000–2005)
* Jeff Barnacle – bassgitar (1982–1984)
* Mark Tate – vokal (1982–1983)
* Jim Cassero – gitar (1982–1983)
* Gary St. Pierre – vokal (1983–1986)
* Chuck Moomey – gitar (1983–1985)
* Dave Starr – bassgitar (1984–1993, 2005–2007)
* Vinnie Moore – gitar (1985–1986)
* Mark McGee – gitar (1986–1995)
* Carl Albert – vokal (1988–1995; deceased)
* Tommy Sisco – bassgitar (1994–1999; touring: 2005)
* Steve Smyth – gitar (1996–1999)
* Brian O'Connor – vokal (1997–1999, 2001–2005)
* Morgan Thorn – vokal (2000–2001)
* Atma Anur – trommer (2000–2001)
* Cornbread – bassgitar (2001–2005)
* Bill Ackerman – trommer (2001)
* Dan Lawson – trommer (2001)
* Will Carroll – trommer (2001–2004)
* James Rivera – vokal (2005–2007)
* Brad Gillis – gitar (2005)
* Thaen Rasmussen – gitar (2005–2007)
* Ronnie Stixx – vokal (2008–2009)

## Diskografi
*    1985 – *Soldiers of the Night*
*    1988 – *Digital Dictator*
*    1990 – *Vicious Rumors*
*    1992 – *Welcome to the Ball*
*    1994 – *Word of Mouth*
*    1996 – *Something Burning*
*    1998 – *Cyberchrist*
*    2001 – *Sadistic Symphony*
*    2006 – *Warball*
*    2011 – *Razorback Killers*

## Eksterne lenker
* 
*
If You Love Me (Let Me Know)

«**If You Love Me (Let Me Know)**» er en britisk sang, skrevet av John Rostill og utgitt av Olivia Newton-John på singlen EMI 2180 i juni 1974. Mike Sammes sang bass-stemmen. Den var arrangert og produsert av John Farrar. B-siden var «Brotherly Love». Den nådde nummer 5 på pop listene i USA, samt nummer to på Adult Top 40 listen.

## Listeplasseringer

## Coverversjoner
*Elvis Presley fremførte sangen på praktisk talt hvert eneste liveshow fra 19. august 1974 på The Hilton i Las Vegas til hans siste konsert i Indianapolis 26. juni 1977. En innspilling fra Wings Stadium, Kalamazoo, Michigan, 26. april 1977 ble utgitt på LP-platen *Moody Blue* (RCA Victor AFL&nbsp;1&nbsp;2428) i juli 1977.
*Tina Turner spilte inn sangen og ga den ut på albumet *[[Tina Turns the Country On!]]* i 1974.
*Kitty Wells' versjon ble utgitt på LP-platen *Greatest Hits Volume II* (Step One SOR&nbsp;0047) i 1987

## Norsk versjon
Arve Sigvaldsen og Philip A. Kruse har skrevet norske tekster. Sigvaldsens versjon bærer tittelen «Sol og sommer – elsker meg». Kruses versjon heter «Ta meg med deg».

### Innspilling

## Referanser
Polaråret 1904

## Ekspedisjoner

### Arktis
*Den litterære Grønlands-ekspedisjonen 1902–04 til Grønlands vestkyst med Ludvig Mylius-Erichsen og Knud Rasmussen.
*Roald Amundsens ekspedisjon gjennom Nordvestpassasjen 1903–06.
*Ziegler-ekspedisjonen 1903–05 under ledelse av Anthony Fiala mislyktes med å nå Nordpolen.

### Antarktis
*Den britiske Discovery-ekspedisjonen 1901–04 under ledelse av Robert Falcon Scott til McMurdo-sundet.
*Den skotske Scotia-ekspedisjonen 1902–04 under ledelse av William Bruce til Weddellhavet og Sør-Orknøyene.
*Charcots første antarktisekspedisjon 1903–05 under ledelse av franskmannen Jean-Baptiste Charcot til Antarktishalvøya.

## Begivenheter og etableringer
* 29. februar – Carl Anton Larsen etablerer hvalfangstselskapet Compañia Argentina de Pesca for å drive fangst fra Sør-Georgia.
* 16. november – Carl Anton Larsen etablerer  Grytviken, den første hvalfangststasjonen på Sør-Georgia.

## Oppdagelser og vitenskapelige resultater
*19. februar – Jean-Baptiste Charcot oppdager Port Lockroy.
* William Bruce oppdager Riiser-Larsenisen.

## Fødsler
*5. februar – Lawrence Wager, britisk geolog, fjellklatrer og  Arktis-utforsker.
*26. august – Augustine Courtauld, britisk Arktis-utforsker.

## Dødsfall
* – Stepan Makarov, russisk konteramiral, polarforsker og oseanograf.
*21. desember – Erasmus Ommanney, britisk marineoffiser og Arktis-utforsker.

## Referanser


## Litteratur
*
Micromeryx

* *[[Micromeryx flourensianus|M. flourensianus]]* (†)
* *[[Micromeryx azanzae|M. azanzae]]* (†)

***Micromeryx*** er en utdødd slekt med primitive moskushjorter (Moschidae). Lite er kjent omkring denne slekten.

Best beskrevet er trolig arten *Micromeryx azanzae* sp., og det er første gang et kranium har blitt beskrevet, hvis fossiler er funnet i Aragón-området i det nordlige Spania. Funnene stammer fra miocen. Fra samme periode er det også funnet fossiler i Østerrike, Tyskland, Frankrike, Sveits og Kina. I Kasakhstan er det dessuten gjort funn som dateres til oligocen. Arten *Micromeryx flourensianus* (fra Steinheim i Tyskland, Frankrike og Kina) er også kjent, men mangler nok data til å bli vitenskapelig beskrevet.

*Micromeryx* besto av små hjortelignende dyr med en kroppsvekt på mindre enn 5&nbsp;kg. Deres nærmeste slektninger var trolig moskushjortene i slekten *[[Moschus]]*. Dyra manglet horn og gevir, men hannen utviklet lange, sabelforma hjørnetenner som vokste nedoverretta ut fra overkjeven. Hunnens hjørnetenner var langt mindre.

## Referanser


## Eksterne lenker
*
Begrep

**Begrep** er innenfor filosofien enkelt sagt *det abstrakte innholdet knyttet til en språklig term*. Ulike språk og dialekter vil som oftest ha spesifikke termer for det samme begrepet.

Begrep er en avgrenset og allmenngyldig mental forestilling om et konkret eller abstrakt fenomen i den virkelige eller i en tenkt verden. For at mennesker skal kunne snakke om denne forestillingen/begrepet, må det uttrykkes gjennom en term og en definisjon. Språkrådets utgivelse *Termlosen* nevner eksempelet med et fenomen som blant annet har «mer eller mindre høy og kraftig stamme, har greiner, har røtter». Dette mentale bildet eller begrepet har termen «tre», og definisjonen «flerårig plante med mer eller mindre høy og kraftig stamme og forveda cellevev».

En situasjon de fleste trolig vil dra kjensel på, og som illustrerer skillet mellom begrepet, altså den mentale forestillingen, og termen og definisjonen som brukes for å formidle begrepet til andre, er når man «har det på tunga». Quiz-masteren har stilt et spørsmål der svaret er en skuespiller, og du kan tydelig se for deg skuespilleren, men du kommer ikke på hva vedkommende heter. Da mangler du termen som viser til begrepet. I noen situasjoner er det kanskje ikke nødvendig å komme med den rette termen, så lenge du klarer å gi en definisjon som formidler hva du tenker på. For eksempel kan «hun som var gift med han som nå er gift med Angelina» kanskje være nok til at andre forstår hvem du tenker på.

## Referanser


## Litteratur
* Richards, I.A. & Ogden, C.K. (1989): ''The Meaning of Meaning'' (PDF), Harvest/HBJ.
Danny’s Song

**«Danny's Song»** er en amerikansk sang, skrevet av sanger/låtskriver Kenny Loggins. Den ble skrevet som en gave til broren Danny, da hans sønn Colin ble født. Sangen fantes først på albumet *[[Sittin' In (Loggins and Messina-album)|Sittin' In]]*, debutalbumet til Loggins and Messina. Sangen blir godt husket både for Loggins and Messinas orignalversjon og for Anne Murrays coverversjon fra 1972.

## Loggins og Messinas versjon
Albumet *Sittin' In* med Loggins and Messina ble utgitt i 1971, og selv om albumet ikke produserte noen Top 40-radiohits, var det én sang som fikk et betydelig antall spillinger på radio: «Danny's Song». Loggins skrev sangen til sin bror, Danny Loggins, i 1970, da Danny ble far til en gutt med navn Colin - hans første sønn. Loggins and Messina kom til å få suksess på listen i 1973 med deres sang, «Your Mama Don't Dance», but deres versjon av «Danny's Song» fortsetter å være én av deres best kjente sanger gjennom hyppig spilling på rock- og adult contemporary-radiostasjoner.

## Anne Murrays versjon
Den canadiske countrypopsangeren Anne Murray var en fan av originalversjonen og spilte inn en coverversjon i 1972. Den ble utgitt på singlen Capitol 3481. Strykerne ble arrangert av Rick wilkins. Sangen ble arrangert og produsert av Brian Ahern. B-siden var «Drown Me».

Murrays versjon ga henne også en Grammy Award-nominasjon i kategorien Best Female Pop Vocal Performance i the Grammy Awards of 1974, men tapte for «Killing Me Softly with His Song» med Roberta Flack.

Sangen var også med på hennes album med samme tittel (Capitol ST-11172).

Murray hevdet at hun elsket originalverjsonen, men at sangen fikk en dypere betydning for henne etter at hennes første barn ble født noen  år senere. I et intervju sa hun at *«Hver gang da jeg sang den sangen var det meget meningsfullt»*.

## Norsk versjon
Gunnar Jørstad har skrevet en norsk tekst. Den norske tittelen er «Danny».

### Innspilling
*Gro Anita Schønn. Utgitt på LP-platen *[[Ikke gråt om det er vinter og det snør]]* (Talent TLS&nbsp;3004) i 1975. 

### Listeplasseringer

## Andre coverversjoner
*Punkrockbandet Me First and the Gimme Gimmes gjorde en coverversjon på albumet *[[Have a Ball]]*.

## Referanser
Fredrikskirken (Karlskrona)

**Fredrikskirken** (**Fredrikskyrkan**) ligger på Stortorget i Karlskrona, Blekinge län i Sverige og er en kirke i barokk tegnet av  Nicodemus Tessin d.y..
 Oppføringen av kirken startet i 1720, men den ble innviet først i 1744. Kirken er oppkalt etter kong Fredrik I av Sverige.

Kirken ble reist som en erstatning for sognets midlertidige trekirke Hedvig Eleonora kirke som lå i Drottninggatan.

Sammen med Karlskrona med Karlskronavarvet er kirken tatt opp på UNESCOs Verdensarvsliste.
## Kirken
Grunnstenen ble lagt ned av landshøvding Salomon von Otter 9. september 1720 og 25. august året etter sto grunnmuren ferdig. Kirken ble innviet først i 1744 med tronfølgeren Adolf Fredrik tilstede. Tårnene ble først ferdige i 1758.

I 1790 brant kirken under en bybrann, men klarte seg betydelig bedre enn Trefoldighetskirken. Klokkenes bjelker og taket falt ned, men den store klokken ble ikke ødelagt i fallet takket være en stor mengde høvelspon som orgelbyggerne hadde etterlatt seg. 

Kirken ble restaurert i 1805 og 1806 under ledelse av arkitekt Olof Tempelman. Innvendigt ble kirken restaurert fra 1913 til 1915 av Axel Lindegren. Den ble også restaurert innvendig i 1967-1968. Utvendigt ble kirken restaurert igjen i 1997-1998.

## Inventar
Døpefonten er av utskåret tre og ble skjenket av skipsbyggmester Gilbert Sheldon da kirken ble innviet. Prekestolen ble utført i 1854 i nyklassisisme av arkitekt Johan Adolf Hawerman. Altertavlen er noe nyere, fra 1915, og er et barokkalter med skulpturer av J.A. Wetterlund.

I det sydlige tårnet er det et klokkespill med 35 klokker, installert i 1967 av Bergholtz klockgjuteri fra Sigtuna. Klokkespillet høres tre ganger daglig. Kirkesøvlet er bevart i et massivt verdiskap som står under det venstre galleriet forrest i kirken.

Kirkens første orgel sto opprinnelig i sognets midlertidige trekirke. Orgelbygger Lars Wahlberg fikk senere i oppgave å bygge et orgel med 29 registre, to manualer samt pedal. Da orgelet var ferdig i 1764 var antallet registre øket til 34 som ble drevet av seks store belger. Wahlbergs orgel ble i 1905 erstattet av et orgel i romantisk stil, bygget av Åkerman & Lund i Stockholm, men Wahlbergs orgel ble rekonstruert i 1982-1987 av Grönlunds Orgelbyggeri. Åkerman & Lunds orgel befinner seg fremdeles i kirken, i nedmontert stand.
## Referanser
Lamented Souls

**Lamented Souls** er et doom metal-band fra Kolbotn, etablert i 1991.

## Diskografi
*1992: *Soulstorm* (demo)
*1995: *Demo* (selvprodusert)
*2003: *Essence of Wounds*, Duplicate Records (singel)
*2004: *The Origins of Misery*, Duplicate Records 

## Medlemmer
*Simen Hestnæs 
**trommer (1991–1993) 
**bassgitar (1993–1996)
**vokal, gitar (1994- ) 
*«OJ Noir» (Ole Jørgen Moe)
**gitar (1991- )
**vokal (1991–1993)
**trommer (1993–1996) 
*Olav Knutsen 
**gitar (1991–1995)
**bassgitar (1995- )
*Einar Sjursø  
**trommer (1997- )

## Eksterne lenker
*
Number Seven Deli

**Number Seven Deli** er en norsk popgruppe som ble startet i 1997 av Rune Berg, Johnny Hide, Simen Mæhlum og Per Amund Solberg.  Samarbeidet startet allerede da medlemmene gikk sammen på Rønningen Folkehøgskole i 1995/96,  og i 1998 ble også Asbjørn Ribe medlem i bandet.

De hadde sin første konsert på *Paragrafen* i Oslo påsken 1997, og spilte en periode en helg i måneden på *Streetwalker pub* noen kvartaler unna. I 1999 vant de en konkurranse i programmet Urørt på NRK P3, og fikk spille inn debutsingelen «In The Wrong Arms» hos Kai Ø. Andersen i *Athletic Studio* i Halden. Samarbeidet med den erfarne teknikeren og produsenten fortsatte i flere år fremover.

Gitarist Rune Berg begynte på Liverpool Institute for Performing Arts etter året på Rønningen Folkehøgskole,  og pendlet til Oslo hver gang bandet skulle øve eller spille konsert. Flere av sangene på debutplata ble skrevet i Liverpool, og bandets navn er hentet fra den lokale delikatessebutikken i nærområdet til LIPA.  Sommeren 1999 flyttet Rune tilbake til Oslo, og bandet spilte på Øya-festivalen samme år og Quart-festivalen i Kristiansand året etter. Number Seven Deli ble nominert til «Årets live-act» av Natt&Dag i 2001. I 2002 fikk de kontrakt med BMG,  og utgav EP-en *I Used To Be Scared*.   Singelen «In The Wrong Arms» ble en stor hit sommeren 2002, og oppnådde to førsteplasser på Norsktoppen.

Debutalbumet *Falkner Street* kom i 2003 til gode kritikker,   og ble nominert til Spellemannprisen i kategorien «Beste Popgruppe». Samme året sluttet keyboardist Asbjørn Ribe, og bandet fortsatte arbeidet på sitt neste studioalbum som kvartett.

Innspillingen til albumet *Seconds* ble påbegynt i Athletic Studio i 2004, før den fortsatte videre på Giske i studioet The Margarets drev sammen med tekniker Eyvinn Magnus Solberg. *Seconds* ble utgitt på The Margarets sitt plateselskap Breakwater Records i 2006, og også dette albumet ble meget godt mottatt hos publikum og presse.  I forbindelse med denne utgivelsen sluttet trommeslager Simen Mæhlum, og bandet samarbeidet videre med trommeslager Klaus Blomvik på turneen videre.

Gitarist og produsent Rune Berg bygget etter hvert opp studioet Lydbroderiet i Kolbotn, hvor bandets tredje album ble innspilt og mikset. Originaltrommis Simen Mæhlum ble gjenforent med bandet i løpet av arbeidet med platen, og sammen med Asbjørn Ribe startet Number Seven Deli plateselskapet SkiPop Records.

9. mars 2012 kom "Toxteth", bandets tredje og siste studioalbum på SkiPop Records. Singelen «No More Crushes» ble mye spilt på radio, blant annet på NRK P1.

## Medlemmer
* Rune Berg - Gitar, kor (1997–) 
* Johnny Hide - Vokalist, gitar (1997–)
* Simen Mæhum - Trommer, perkusjon, kor (1997-2006, 2011-) 
* Asbjørn Ribe - Tangenter, kor (1998–2003) 
* Per Amund Solberg - Bass, kor (1997–)

## Diskografi
**I Used To Be Scared* (EP, 2002, BMG)
**Falkner Street (Album*, 2003, BMG)
**Seconds* (Album, 2006, Breakwater Records)
**Toxteth* (Album, 2012, SkiPop Records)

## Referanser


## Eksterne lenker
*
Tessins palass

**Tessins palass** (**Tessinska palatset** eller **Tessins palats**) er et barokkpalass som ligger i Gamla stan i Stockholm. Palasset ble oppført mellom 1694-1701 etter tegninger av Nicodemus Tessin d.y. og inngikk i en byplan over Stockholms slott og dets omgivelser som bare delvis kom til å bli gjennomført.

Palasset er et miniatyrpalass og ble reist på en relativt liten tomt rett ved Stockholms slott. Palasset skulle fungere som privatbolig for Tessin og hans familie og de flyttet inn midtsommeren 1697.
I arbeidet med sitt private palass fikk Tessin fritt utløp for sine fantasier og egne arkitektoniske ønsker om å eksperimentere.

I utformingen av barokkhaven er det benyttet perspektiver som gir inntrykk av større romfølelse enn det i virkeligheten er. Barokkhaven er helt lukket og ble på 1960-tallet tilbakeført til sitt opprinnelige utseende av havearkitekten Walter Bauer etter Tessins tegninger.

Fasadene er inspirert av de romerske renessanspalassene som Tessin hadde studert på sine utenlandsreiser. Billedhuggeren Bernard Foucquet har formgitt inngangsportalens utsmykking med  karyatider (kvinnefigurer).

Paraderommene i andre etasje er bevart i sitt opprinnelige utseende med rike dekorasjoner utført av franske kunstnere. Hvert rom har et tema som avspeiles i dekorasjonene.

Tessins sønn Carl Gustaf Tessin arvet eiendommen da faren døde i 1728, men han ble tvunget til å selge den i 1755 av økonomiske grunner. Huset gikk da over til kongefamilien.

Huset har siden 1968 vært residens for landshövdingen i Stockholms län.

Bygningen er fredet og er et svensk kulturminne.

## Referanser


## Litteratur
* Martin A. Ohlsson: ''Tessins palats''. Stormaktstidens privatpalats i Stockholm: med en utblick över följande sekler. Stockholm: Forum, 1951
Club Tijuana

**Club Tijuana Xoloitzcuintles de Caliente** er en meksikansk fotballklubb fra Tijuana i Baja California. Den spiller i Liga MX.

Tijuanas hjemmebane er Estadio Caliente. Draktene er røde og sorte. Xoloitzcuintle er det meksikanske navnet på hunderasa meksikansk nakenhund, som er et symbol på klubben. Laget blir også ofte kalt *Xolos*.

Klubben ble grunnlagt 10. januar 2007. Den rykka opp til Primera División (nå Liga MX) etter Clausura 2011-sesongen etter å ha slått Irapuato sammenlagt i de to opprykksfinalekampene. Den vant Liga MX i Apertura 2012-sesongen, etter 4–1 sammenlagt over Toluca i de to finalekampene.

## Eksterne lenker
*
Vogn (andre betydninger)

**Vogn** er en fellesbetegnelse på en innretning med hjul som benyttes som et transportmiddel.

* Barnevogn &ndash; en vogn for transport av barn
** Sportsvogn (barnevogn) &ndash; en sportslig barnevogn
* Campingvogn &ndash; en tilhenger som benyttes som midlertidig bosted
* Husvogn &ndash; en stor vogn som er innredet som et lite hus eller en hytte på hjul
* Høyvogn &ndash; en vogn for transport av høy
* Kjerre &ndash; en hestedrevet kjøretøy til frakt av forskjellige gjenstander
* Handvogn / Håndvogn / Håndkjerre &ndash; en håndtrukket vogn med kjerrehjul til frakt av forskjellige gjenstander eller til handelsflate på torgene
* Karjol &ndash; et tohjult hestedrevet kjøretøy til persontransport (hestevogn)
* Motorvogn (kjøretøy) &ndash; et kjøretøy for veitrafikk som blir drevet frem med motor
** Vogntog &ndash; en motorvogn med en eller flere tilhengere
** Sportsvogn (kjøretøy) &ndash; en sportslig motorvogn
* Motorvogn (tog) &ndash; en jernbanevogn med motor
* Sidevogn &ndash; et etthjuls-tilbehør for passasjerere for motorsykkel
* Sykkelvogn, en tilhenger med 1 til 4 hjul for sykkel 
* Vognkort &ndash; et kort/papir med informasjon om en vogn; motorvogn, tilhenger, maskinredskap, etc.
Napaea

***Napaea*** er en slekt av dagsommerfugler som tilhører familien Riodinidae.

## Utseende
Små til middelsstore sommerfugler. Oversidens grunnfarge er mørkbrun, med mange, hvite eller metallfargede, flekker eller korte tverrbånd. Undersiden er gulbrun, gjerne med et mønster av mørkere ringer.

## Levevis
Disse sommerfuglene lever i skog, særlig tropisk regnskog, i lavtliggende områder. De voksne sommerfuglene hviler gjerne på undersiden av blader, hannene sitter ofte på trestammer. De er tilsynelatende bare aktive en kort periode hver dag.
Larvene utvikler seg for det meste på planter i ananasfamilien (Bromeliaceae), inkludert dyrket ananas, men er også funnet på orkidéer.

## Utbredelse
Slekten er utbredt i Mellom- og Sør-Amerika, bortsett fra den sørligste delen.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Mesosemiini 
**************** gruppen Napaeina
***************** Slekten ***Napaea*** Hübner, 1819
****************** *[[Napaea actoris]]* (Cramer, 1776)
****************** *[[Napaea beltiana]]* (Bates, 1867) – Fransk Guyana, Guyana, Surinam, Colombia og Brasil
****************** *[[Napaea calitra]]* (Hewitson, 1869)
****************** *[[Napaea elisae]]* (Zikán, 1952) – Brasil
****************** *[[Napaea eucharila]]* (Bates, 1867) – Mexico, Costa Rica, Panama, Fransk Guyana, Surinam og Brasil
****************** *[[Napaea fratelloi]]* Hall & Harvey, 2005
****************** *[[Napaea gynaecomorpha]]*  Hall,Harvey & Gallard, 2005
****************** *[[Napaea heteroea]]* Bates, 1867
****************** *[[Napaea joinvilea]]* Hall & Harvey, 2005
****************** *[[Napaea melampia]]* (Bates, 1867) – Brasil
****************** *[[Napaea mellosa]]* Hall & Harvey, 2005
****************** *[[Napaea merula]]* (Thieme, 1907) – Ecuador
****************** *[[Napaea rufolimba]]* Hall, 2005
****************** *[[Napaea sylva]]* (Möschler, 1877) – Fransk Guyana, Guyana, Surinam
****************** *[[Napaea zikani]]* Stichel, 1923 – Brasil

## Kilder
* Brower, A.V.Z. (2011) *Napaea* på *Tree of life* http://tolweb.org/Napaea/
* Markku Savela's Lepidoptera and some other life forms: Sjekkliste over artene. Hentet 27.1. 2012.

## Eksterne lenker
* 
* Bilde av ''Napaea ?eucharila''
Polytop

En **polytop** er en geometrisk figur med flate sider, hvilket finnes i alle generelle antall dimensjoner. Et polygon er en polytop med to dimensjoner og et polyeder er en polytop med tre dimensjoner. Polytoper av høyere dimensjoner gis navnet *n*-polytop der *n* settes lik antallet dimensjoner polytopen er av.

Noen teorier utvider begrepet om polytoper til også å gjelde figurer som uendelige polytoper (apeirotoper (3D), tesseleringer (2D)) og abstrakte polytoper.

Alle polyedre er bygd opp av elementer ulikt antall dimensjoner. Begrepene for disse kan variere fra kilde til kilde. Her følger begrepene og noen egenskaper for elementene i en polytop av *n* dimensjoner, slik de brukes på Wikipedia:
*-1 dimensjon: **Nullpolytopet** (i abstrakt teori)
*0 dimensjoner: Et **[[hjørne]]** er et punkt i legemet, og der møtes elementer av høyere dimensjoner.
*1 dimensjon: En **[[kant (geometri)|kant]]** er et linjestykke i legemet, og binder sammen to punkter.
*2 dimensjoner: En **[[sideflate|side]]** er et *[[polygon]]* i legemet, og er begrenset av et antall kanter.
*3 dimensjoner: En **[[celle (geometri)|celle]]** er et *[[polyeder]]* i legemet, og er begrenset av et antall sider.
*4 dimensjoner: En **[[4-side]]** er en *[[4-polygon]]* i legemet, og er begrenset av et antall celler.
**j* dimensjoner: En **[[n-side|j-side]]** er en j-polytop i legemet, og er begrenset av et antall *j-1*-sider.
**n* dimensjoner: Et **[[legeme (geometri)|legeme]]** vil si hele polytopen.

Her er *j* et hvilket som helst heltall ikke lavere enn -1 og ikke høyere enn *n*.
Children At Risk Foundation

**Children At Risk Foundation** (**Kolibri CARF**) er en norsk stiftelse som driver arbeid blant barn og unge i faresonen i favelaområder i São Paulo-regionen i Brasil. Dette er svært belastede områder, både hva gjelder gatebarn, fattigdomsproblemer, rusproblemer og kriminalitet. 

Kolibrien er symbolet for arbeidet både i Brasil og i Norge, og Kolibri Norge har sitt kontor i Bergen.

## Kunst
Kolibri i Brasil bruker kunst og kultur som redskap og er basert på at barn og unge bygger opp kunnskap, selvtillit og tro på egne krefter. Det er stort fokus på det sosiale fellesskapet. Barn og unge i de ulike aktivitetene kobles med tilsvarende grupper i Norge, slik man får kontakt, inspirasjon og utveksling begge veier. 

## Grunnlegger

Modellen er basert på erfaringene og kompetansen til sosialentreprenør Gregory John Smith, som startet CARF i Bergen i 1992. Han solgte alt han eide og reiste til Brasil for å arbeide med gatebarn. Smith er Ashoka-fellow. Han mottok Den Kongelige Norske Fortjenstorden i 2013 og World of Children Award i 2014 for sitt arbeid for barn gjennom mer enn 20 år. 

## Aktivitetssentre

I 2002 ble gatebarnarbeidet utvidet til også å omfatte forebygging. Da åpnet aktivitetssenteret KolibriRedet. Kolibrisentrene er inspirasjonssentre for barn og unge. Kolibri har nå bygget tre mindre aktivitetssentre, kalt KolibriEgg, i og rundt São Paulo-området. Over  barn og unge deltar på aktiviteter ved sentrene.

For å kunne delta, må barna forplikte seg til å gå på vanlig offentlig skole. På den måten bidrar Kolibri til at barna ikke dropper ut av skolen.

## Økonomi
Arbeidet til KolibriBrasil finansieres i hovedsak av innsamlede midler i Norge. Inntektene kommer fra Kolibrisupportere som betaler en fast sum i måneden, fra skoler og barnehager som lager aksjoner og innsamling, og fra enkeltpersoner, ulike fond og bedrifter.  

## Film
NRK lagde dokumentaren *Kolibrimannen* som ble sendt i 2005. Den viser Gregory Smith sin hverdag i møte med barn og unge, og deres utfordringer i favaelen i São Paulo.

## Referanser


## Eksterne lenker
* 
* 
* Kolibri CARF på Flickr
* *[http://www.nrk.no/nett-tv/klipp/60272/ Kolibrimannen]*
You Do Something to Me

**«You Do Something to Me«** en amerikansk sang, skrevet av Cole Porter. Den var med i hans musikal, *[[Fifty Million Frenchmen]]*, fra 1929. I den originale oppsetningen ble sangen fremført av Genevieve Tobin og William Gaxton, i rollene som Looloo Carroll og Peter Forbes. 

Sangen har fått nytt liv og blitt spilt inn på plate mange ganger siden, notabelt av Howard McGillen og Susan Powell i 1991. Den har to vers og to runder med refreng. Sangen har blitt beskrevet som *«en sart forløper til «[[Let's Do It, Let's Fall in Love]]»»*.

Mange artister har spilt den inn på plate, innbefattet:

*Perry Como with Mitchell Ayres' orchestra. Han spilte den inn i Webster Hall, New York City, 20. januar 1955. Produsent var Joe Carlton. Sangen ble utgitt på LP-platen *So Smoth* (RCA Victor LPM&nbsp;1085) i september 1955.
*Bing Crosby. Han gjorde en innspilling for radio. Den er med på settet med syv CD-plater, *Bing Crosby CBS Radio Recordings 1954-56* (Mosaic&nbsp;247). Utgitt i 2009 
*Marlene Dietrich
*Bryan Ferry. Utgitt på CD-platen *As Time Goes By* (Virgin CDVIR&nbsp;89) i oktober 1999
*Ella Fitzgerald. Innspilt 8. februar 1956. Utgitt på LP-platen *Ella Fitzgerald Sings the Cole Porter Song Book* (Verve MGV&nbsp; 4001&nbsp;2) i 1956
*Sinéad O'Connor. Utgitt på CD-platen *Red Hot + Blue* (Chrysalis CCD&nbsp;1799) i 1990
*Frank Sinatra. Utgitt på LP-platen *Sing and Dance with Frank Sinatra* (Columbia CL&nbsp;6143) i 1950

## Norsk versjon
Lars Saabye Christensen har skrevet en norsk tekst. Hans norske tittel er «Du gjør noe med meg».

### Innspilling
*Andrea Bræin Hovig. Utgitt på CD-platen *[[Hjertetvinner]]* (Kirkelig Kulturverksted FXCD&nbsp;262) i 2003

## I filmer
*Jane Wyman og kor, i filmen *[[Night and Day]]* fra 1946
*Doris Day, i filmen *[[Starlift]]* fra 1951
*Mario Lanza, i filmen *[[Because You're Mine]]* fra 1952

## Referanser


## Eksterne lenker
*
Torstein Brun Fretheim

**Torstein Brun Fretheim** (1911–2000) var en norsk jurist som fra 1. januar 1975 var lagmann ved Eidsivating lagmannsrett. Han tok juridisk embetseksamen i 1936 og var deretter advokatfullmektig, dommerfullmektig og konstituert sorenskriver i Ytre Sogn. Etter krigen ble han i 1945 sekretær i Landbruksdepartementet. Året etter begynte han i Riksskattestyret, hvor han var til han kom til Eidsivating lagmannsrett.

## Bibliografi
* *Kort orientering for domsmenn og lagrettemenn* Justisdepartementet 1978
* *Rettsbelæring i ærekrenkelsessak mot [[Trygve Hegnar]]* Volum 10 av Jussens Venner Universitetsforlaget 1976
* *Avgift til arbeiderfondet. Pensjonsfond. Pensjonsforsikring*. Tanum 1942

## Kilder
* Omtale i Hvem Hva Hvor 1976  side 81

## Eksterne lenker
* Fretheims bøker hos www.google.no
Goldwasser

**Goldwasser**:
* Danziger Goldwasser
* Ben Goldwasser
* Ehud «Udi» Goldwasser
* Shafrira «Shafi» Goldwasser
Ithomiola

***Ithomiola*** er en slekt av dagsommerfugler som tilhører familien Riodinidae.

## Utseende
Middelsstore, kontrastrikt fargede sommerfugler. Oversiden er brunsvart eller svart med hvite, metallisk blå eller røde tegninger.

## Levevis
Disse sommerfuglene lever i skog, særlig tropisk regnskog.
## Utbredelse
Bortsett fra én art som forekommer i Fransk Guyana og Surinam er denne slekten utbredt i den nordvestlige delen av Sør-Amerika, sør til Bolivia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Mesosemiini 
**************** gruppen Napaeina
***************** Slekten *Ithomiola* C. & R. Felder, 1865
****************** *[[Ithomiola bajotanos]]* Hall, 2005
****************** *[[Ithomiola buckleyi]]* Hall & Willmott, 1998 – Ecuador og Peru
****************** *[[Ithomiola calculosa]]* Hall & Harvey, 2005
****************** *[[Ithomiola callixena]]* (Hewitson, 1870) – Ecuador, Colombia og Peru
****************** *[[Ithomiola cribralis]]* (Stichel, 1915)
****************** *[[Ithomiola floralis]]* C. & R. Felder, [1865] – Fransk Guyana, Surinam og Bolivia
****************** *[[Ithomiola neildi]]* (Hall & Willmott, 1998)
****************** *[[Ithomiola nepos]]* (Fabricius, 1793)
****************** *[[Ithomiola orpheus]]* (Westwood, 1851)
****************** *[[Ithomiola tanos]]* (Stichel, 1910)
****************** *[[Ithomiola theages]]* (Godman & Salvin, 1878)

## Kilder
* Brower, A.V.Z. (2011) *Ithomiola* på *Tree of life* http://tolweb.org/Ithomiola/
* Markku Savela's Lepidoptera and some other life forms: Sjekkliste over artene. Hentet 27.1. 2012.

## Eksterne lenker
*
Oscar Luigi Scalfaro

**Oscar Luigi Scalfaro** (, født 9. september 1918 i Novara, død 29. januar 2012 i Roma) var en italiensk politiker, som var president i Italia fra 1992 til 1999. Han var deretter livstidssenator. Scalfaro var opprinnelig med i partiet Democrazia Cristiana, men representerte senere Partito Democratico.

## Referanser


## Eksterne lenker
* Oscar Luigi Scàlfaro, biografi fra Italias presidentembete (italiensk)
Stay (Tooji-sang)

**«Stay»** (norsk: *bli*) er en norsk popsang som vant Melodi Grand Prix 2012, og som var Norges bidrag i Eurovision Song Contest samme år. Sangen framføres av artisten Tooji, og han skrev den sammen med de to svenske låtskriverne og produsentene Peter Boström og Figge Boström. I den internasjonale finalen kom «Stay» på sisteplass, Norges ellevte sisteplass i konkurransen.

## Melodi Grand Prix
«Stay» var ett av rundt 800 bidrag som kom inn til NRKs Melodi Grand Prix 2012, og sangen ble valgt ut til å delta i konkurransen. Tooji, fullt navn Touraj Keshtkar, var første artist ut i Delfinale&nbsp;3 i Florø lørdag 4. februar 2012. Der kom han på andreplass og kvalifiserte seg med det til finalen i Oslo Spektrum lørdag 11. februar 2012.

I finalen var «Stay» igjen den første sangen ut på scenen og avanserte til gullfinalen. Der vant sangen en suveren seier med over  stemmer og ble dermed Norges bidrag til Eurovision Song Contest i aserbajdsjanske Baku i mai.

## Eurovision Song Contest
Norge deltok i den andre semifinalen torsdag 24. mai i Bakı Kristal Zalı. Der endte «Stay» på en delt tiendeplass med Bulgaria, og Tooji gikk videre til finalen siden Norge hadde fått poeng fra flere land enn Bulgaria.

I finalen lørdag 26. mai, var «Stay» det tolvte bidraget ut på scenen – etter Estland, og før vertsnasjonen Aserbajdsjan. I avstemningen fikk Norge bare 7&nbsp;poeng og ble sist av de 26 finalistene. Dette var Norges ellevte sisteplass i selve finalen av Eurovision Song Contest, men siden bidraget slo sangene som røk ut i semifinalene, var det ikke sisteplass i konkurransen.  

## Listeplasseringer

## Referanser
MT «Berge Tasta» (1969)

**MT «Berge Tasta»** var et tankskip bygget ved Rosenberg Mekaniske Verksted A/S som byggenummer 190. Skipet ble levert til rederiet Sig. Bergesen d.y. & Co. i mars 1969. Det ble solgt til Kypros i 1984, og skiftet da navn til MT «Kition». Skipet ble hugget opp i 1989.

## «Berge Tasta»
* 1969: 26. februar: Sjøsatt ved Rosenberg Mekaniske Verksted A/S
* 1969: 26. mars: Overlevert til Sig. Bergesen d.y. & Co., som «Berge Tasta»
* 1982: 8. februar: Lagt i opplag ved Stavanger

## «Kition»
* 1984: 27. april: Solgt til Moon Wave Shipping Co.S.A, Limassol, Kypros, Omdøpt «Kition»
* 1986: Solgt til Ridgeby Shipping Inc., Nassau, Bahamas
* 1988: 19. oktober: Maskinrom oversvømmet nær Cape Town på reise fra Den persiske gulf til Montevideo, Uruguay.
* 1989: Tauet til Singapore
* 1989: 16. mars: Solg til kinesiske opphuggere
* 1989: 17. juli. Tauet fra Singapore
* 1989: 1. august: Ankom Huangpu

## Kilder
* www.sjohistorie.no «Berge Tasta»
* www.norskeskip.no  «Berge Tasta»

## Eksterne lenker
*